Exqrch/javanese-Komodo-pixelgpt huggingface dataset:
Pamilihing nami "Tjolomadoe" ingkang gadhah artos "redi madu" boten wonten katerangan kanthi gamblang
Ananging menawi dipunpirsani saking adating ratu Jawi, nama menika anggadhahi setunggal gegayuhan supados kawontenaning pabrik gendhis menika saged dados pirantos ingkang damel sugihing Mangkunagaran
Kawontenaning Pabrik Gendhis Tjolomadoe sanget biyantu pamedaling Mangkunagaran
Kawewahan malih kaliyan mangsa industri gendhis ingkang taksih prayogi dadosaken kathahing pamedal saking pabrik satemah saged dipun-ginakaken kanggé bayar béya berah para priyantun saha nebus pambayaraning siti apanase ingkang dèrèng pundhat
Subagyaning pabrik gendhis menika dadosaken K.G.P.A.A
Mangkunagara IV kanggé wangun pabrik gendhis malih ingkang dipunwastani Pabrik Gendhis Tasikmadu
Ananging kuncaraning pabrik gendhis menika naming sekedhap
Mangkunagara V, industri gendhis kalampahan mundur
Bab menika amargi pakebonan rosan ingkang katrajang ama saha kaluputaning "manajemen" nalika nindakaken pabrik temahan dadosaken kiranging "anggaran"
Sambutan ingkang sampun kathah kaklempak saking péhak swasta kang ngawrataken anggaran pabrik, dadosaken pamaréntah Indhiya Nèderlan mundhut sedaya urusan babagan yatraning Mangkunagaran ugi panindaking pabrik-pabrik gendhis.
Wonten ing pamaréntahaning K.G.P.A.A
Mangkunagara VI, kahanan pabrik-pabrik gendhis malih dados saé
Bab menika amargi saking "kebijakan" kanggé ngiritaken pamedaling yatra Mangkunagaran kados ta ngicalaken prajurit margayuda (pangreksa kori), nyuda pista-pista kaluwarga keprabon saha nyuda gajining para priyantun
Kebijakan menika saged ngleresaken kahanan "finansial" Mangkunagaran, saéngga wonten ing taun 1899 saking panyuwuning K.G.P.A.A
Mangkunagara VI pangalolaning pabrik gendhis Mangkunagaran dipunwangsulaken kanthi kedah wonten setunggal ahli saking Walandi minangka "superintendent"
Jayaning Pabrik Gula Tjolomadoe wangsul malih nalika pamaréntahaning K.G.P.A.A
Bab menika tinengeran kanthi minggahing gunggungan panèn rosan saking Pabrik Gendhis Tjolomadoe
Wonten ing taun 1929, Pabrik Gendhis Tjolomadoe manèn rosan awiyar 1.187,47 héktar kebon rosan
Ananging kajayan menika boten langkung amargi "krisis malaise" ingkang kalampahan kaliyan Indhiya Nèderlan, dadosaken "intervènsi kebijakan" pamaréntah Indhiya Nèderlan mungguh ing industri gendhis Mangkunagaran, kados ta nyuda wewengkon pakebonan rosan, pangaturan sadean kanthi "terpusat" turut NIVAS ("Nederlandsch Indishche Vereeninging voor de Afzet van Suiker")
Nalika mangsa palenggahan Jepang, produksi gendhis kasudan amargi pabrik kangèlan kanggé pikantuk tiyang berah saha wewengkon kangge nanem rosan
Bab menika inggih amargi saking tujuan pamaréntah palenggahan Jepang ingkang langkung milih kangge tetanem bakal pangan
Kajaba menika, gumantining pabrik dados pabrik semèn, amunisi, saha butanol inggih dados salah satunggaling sabab sudaning produksi gendhis
Kawontenaning Révolusi Sosial wonten Surakarta ing taun 1946 dadosaken status Daérah Istiméwa Surakarta dipunbusek
Bab menika gadhah daya pangaribawa dhateng pamundhutan sedaya badan usaha inggih "industri" gendhis Mangkunagaran ugi dipun-"nasionalisasi" déning pamaréntah Républik Indonésia tebih sadèrèngipun wonten "program nasionalisasi" ing taun 1957
Wonten ing taun 1947 lumantar Peraturan Pemerintah Nomor 9 babagan Perusahaan Perkebunan Républik Indonésia (PPRI) saéngga Pabrik Gendhis Tjolomadoe dados kagunganipun pamaréntah Républik Indonésia
Kawontenaning Peraturan Pemerintah Nomor 1 taun 1963 babagan kawontenaning Badan Pimpinan Umum Perusahaan Perkebunan Negara (PPN) Gula dan Karung Goni ingkang kapusat wonten ing Jakarta, kepareng hak saha wewenang dhumateng PPN wonten ngatur perusahaan pabrik gendhis kados inggih perusahaan ingkang madeg piyambak
Pabrik Gendhis Tjolomadoe mlebet ing wewengkon PPN Kesatuan Jateng V
Nalika ing taun 1968 wonten Peraturan Pemerintah Nomor 14 babagan kawontenaning Perusahaan Nasional Perkebunan (PNP)
Wonten ing taun 1981 dipunlampahaken reorganisasi pakebonan saéngga PNP dipunbibaraken saha miturut Surat Keputusan Menteri Keuangan tanggal 28 April 1981 ingkang ngatur babagan panggamblokaning eks-PNP XV saha PNP XVI dados PT Perkebunan XV-XVI ingkang dedunung ing Surakarta
Mlebet ing taun 1990-an, produksi gendhis kalampahan mandhap
Bab menika inggih amargi pangéwahaning struktur wewengkon wonten ing Tjolomadoe ingkang wiwitanipun inggih menika wewengkon tetanèn lajeng éwah dados wewengkon dedunungan
Kirangipun produksi gendhis saha pamindhahing wewengkon rosan ugi karana règulasi ingkang katindakaken inggih menika UU Nomor 12 Taun 1992 babagan sistem budidaya taneman ingkang paring mardika dhumateng para tiyang tandur kanggé ngulah wewengkonipun piyambak kanthi nanem taneman ingkang dipunanggep saged pakolèh untung
Pangéwahan ugi kalampahan wonten ing kondisi sosial masarakat ingkang wiwitanipun tetanèn malih dados lampah dagang utawi padamelan sanès ingkang langkung sumagah
Saturut mandhaping kasil produksi saha kiranging wewengkon taneman rosan, mangka wonten ing tanggal 1 Mèi 1997, Pabrik Gendhis Tjolomadoe kalampahan pagilingan rosan ingkang wekasan lajeng paripurna
Wonten ing taun 2017 sawatara BUMN kados ta PT PP (Persero) Tbk., PT PP Properti Tbk., PT Taman Wisata Candi Prambanan, Borobudur, dan Ratu Boko (Persero), saha PT Jasa Marga Properti damel patungan kanthi nama PT Sinergi Colomadu kangge nglampahaken rèstorasi utawi rèvitalisasi Pabrik Gendhis Tjolomadoe kanthi miturut pranatan cagar budaya saha tansah nglestantunaken aji saha wiryaning sejarah ingkang taksih wonten
Mesin-mesin ageng kanthi tumithiking karat boten dipunresiki kangge paring wawasan sejarah dhateng para wisatawan.
Prosès rèstorasi kapernah kèndel amargi pabrik ingkang kagolong wewangunan sepah, inggih amargi sampun kandheg ngantos 20 taun
Alasan sanès inggih amargi kangèlan nalika pados "blueprint" saha foto-foto Pabrik Gendhis Tjolomadoe nalika taksih mlampah
De Tjolomadoe rasmi dipunbikak wonten ing tanggal 24 Maret 2018 kanthi kawewahan kolèksi digital wonten ing pungkasaning taun 2018
De Tjolomadoe anggadhahi sawatawis kamar ingkang gadhah nama miturut nama asal kamar nalika taksih dados pabrik gendhis
Stasiun Gilingan dipun-ginakaken minangka Musiyum Pabrik Gendhis, Stasiun Kètèlan minangka aréa F&B, Stasiun Penguapan minangka aréa Arcade, Stasiun Karbonatasi minangka aréa Art & Craft, Besali Cafe minangka F&B, Tjolomadoe Hall utawi "concert hall" saha Sarkara Hall minangka kamar sarwa saged
Aréa "concert hall" saged nadhah tiyang 2.000-3.000 kanthi 520 papan palenggahan paningal ingkang sampun cumawis wonten ing aréa "tribun hall".
Rawa Jombor Rawa Jombor (Jawa: ꦫꦮ​ꦗꦺꦴꦩ꧀ꦧꦺꦴꦂ, translit
"Rawa Jombor") ya iku rawa sing dumunung ing Dhukuh Jombor, Désa Krakitan, Kecamatan Bayat, kurang luwih wolung kilomèter sisih Kidul-Wétan punjer Kutha Klathèn, Jawa Tengah, Indonésia
Saliyané kanggo ngilèkaké banyu ing sakiwa tengene, rawa iki uga didadèkaké papan wisata
Saka Kutha Klathèn ana rong rute lelungan sing bisa ditempuh kanggo tekan obyek wisata iki
Lewat jalur kulon: Kutha Klathèn – Simpang Bendhogantungan, Désa Sumbereja, menggok mangiwa/ngidul – Kalurahan Danguran – Désa Glodhogan – Désa Jimbung – Rawa Jombor
Liwat jalur Wétan: Kutha Klathèn – Stasiun Klathèn – Dalan "By Pass" – ménggok nengen/ngidul – Terminal Ir
Soekarno Klathèn—Kalurahan Buntalan – Désa Jimbung – Rawa Jombor
Rawa Jombor dawane 7,5 km
Bentuke ora persegi dowo, nanging poligon sing ora teratur
Rawa iki ambane 4,5 m lan bisa nampung banyu 4.000.000 m3
Sadurunge dadi rawa, Rawa Jombor iku sawijining desa
Tujuwan utama digawe Rawa Jombor yaiku kanggo ngumpulake banyu saka kali-kali ing sakiwa tengene kanggo ngontrol banjir, lan minangka sumber banyu irigasi kanggo mbanjiri sawah-sawah ing sakiwa tengene mangsa kemarau
Nanging, uga digunakake kanggo tujuan liyane, kayata pariwisata lan fishing
Ing sakiwa tengene Rawa Jombor ana pemandangan alam sing asri, situs pusaka kuna kang diprecaya nduweni nilai sejarah, museum pertanian, sentra kerajinan, kios apung, arena olahraga, papan dolanan, lan sapanunggalane
Jaman biyen, sadurunge dadi sendhang, Rowo Jombor sejatine minangka desa
Nalika jaman kolonial Walanda, desa iki diowahi dadi waduk banyu kanggo irigasi sawah lan perkebunan milik Hindia Walanda
Saka crita-crita sing dirungokake warga, posisine desa ana ing cekungan
Dadi, nalika udan, desa kasebut kerep kebanjiran
Suwe-suwe, warga ing kono padha ninggalake desa kasebut
Banjur pamarentah Hindia Walanda nggunakake panggonan iki kanggo gawe waduk
Wong Dukuh Drajat, Desa Krakitan, Kecamatan Bayat, Kabupaten Klaten, Muh (60), nyritakake
Miturut dheweke, anane Rowo Jombor wis ana sadurunge taun 1940, tepate nalika Indonesia isih diarani Hindia Walanda
"Telaga iki wis ana wiwit jaman kolonialisme Walanda, sadurunge taun 1940-an
Biyen iki desa," ujare Muh, marang TribunSolo.com, Rebo (6/10/2021)
Muh kandha, nalika semana dalan sing ana ing sakupenge Rowo Jombor mung dalan setapak
Banjur ing taun 1965, tlaga sing digawe pamaréntah kolonial Walanda iki dibangun tanggul anyar
“Sadurungé mung ana trotoar ing kene, saluran tlaga iki mung dibangun taun 1965,” ujare Muh.
Kanggo katrangan, Rowo Jombor iki wujude rupane ora beraturan, dawane 7,5 kilometer
Ambane tlaga kasebut nganti jerone 4,5 meter, lan ngemot banyu 4 yuta meter kubik
Rega Tiket Mlebu Rawa Jombor
Rega tiket mlebu wisata Rawa Jombor wiwit Rp 5.000 saben wong, saliyane tiket mlebu, turis uga kudu mbayar biaya keamanan kanggo dhuwit parkir, kanggo turis sing nggawa roda loro / motor, dikenani biaya parkir Rp 2.000
lan kanggo turis sing nggawa roda papat / mobil bakal dikenani biaya parkir Rp 5.000
Rawa Jomborr buka jam 09.00 -21.00 WIB.
Telaga Madirda Telaga Madirda inggih menika salah satunggaling sendhang ingkang gadhah swasana ayem saha tentrem
Telaga Madirda mapan wonten ing Dhekah Tlaga, Dhusun Berja, Kecamatan Ngargayasa, Kabupatèn Karanganyar
Toya ingkang wonten ing Telaga Madirda inggih menika asal saking Redi Lawu, pramila toya ingkang katampung jernih saha resik
Kejawi dados sumber toyaning masarakat, Telaga Madirda inggih dipun-ginakaken dados papan pariwisata
Telaga menika nyaosaken pasawangan kanthi latar redi saha keteling wana ingkang ijem asri
Kejawi dipundadosaken papan pariwisata, nalika tumekaning upacara Dinten Riyaya Nyepi, para umat agami Hindu wonten Karanganyar nglampahaken upacara Melasti ing Telaga Madirda minangka simbul reresik dosa
Sasampunipun nglampahaken upacara menika, sesaji ingkang sampun dipunsedhiya lajeng dipunlarung dhateng Telaga Madirda
Suraos saking larung sesaji inggih menika supados sedaya kemawon ingkang sampun kapundhut dening manungsa saking alam kedah dipunwangsulaken malih, supados saged angripta timbanging pagesangan Cariyos rakyat utawi "Folklor"
Cariyos rakyat bab kawontenanipun Telaga Madirda sampun disumurupi dening masarakat Berja
Masarakat nganggep menawi Anjani, Sugriwa, saha Subali inggih menika tiyang ingkang dipunanggep para jawata, titah ingkang gadhah kakuwatan ingkang ageng saha boten dipun-gadhahaken déning manungsa saèmperipun
Dipuncariyosaken tetiyang menika ingkang dadosaken kawontenaning Telaga Madirda
Cariyos bab Sugriwa, Subali, saha Anjani kapérang dados légénda alam gaib saha légénda masarakat
Wonten kalih cariyos légénda Telaga Madirda, inggih menika saking masarakat utawi juru kunci telaga saha saking seratan cariyos ringgit
Cariyos saking masarakat inggih menika kados mekaten
Ing satunggaling dinten, Sugriwa saha Subali sumerep sadulur sepah anama Dèwi Anjani ingkang taksih ameng-ameng cupu
Cupu menika saged nyumerepaken kaéndahaning jagad raya
Sugriwa saha Subali melik gadhah cupu menika
Kekalih wau mèri amargi bapanipun ingkang nama Resi Gotama namung paring cupu dhumateng Dèwi Anjani kemawon
Resi Gotama lajeng nimbali Dèwi Anjani amargi boten rumaos paring menapa kemawon dhumateng Dèwi Anjani
Wekasanipun cupu menika inggih dipunwastani cupu manik Astagina ingkang namung gadhahipun Bathara Surya
Resi Gotama lajeng manggih garwanipun ingkang nama Dèwi Windardi kanggé takèn babagan cupu menika
Dèwi Windardi kèndel amargi Resi Gotama sampun mangertos menawi garwanipun lampah ngiwa kaliyan Bathara Surya
Dèwi Windardi namung saged muwun saha keduwung
Kanthi murka, Resi Gotama bendonaken garwanipun dados reca
Cupu ingkang dados rebatan kalawau lajeng dipunbucal déning Resi Gotama
Cupu menika kabucal tebih saengga tangkebing cupu misah lajeng dhawah dados Telaga Madirda
Cariyos ingkang kaping kalih inggih menika saking seratan Wayang dan Budaya Jawa déning Suyamto
Wonten satunggaling dinten ing pratapan Agrastina ing wewengkon Redi Sukéndra, wonten setunggal resi kanthi nama Gotama saha kulawarganipun
Amargi widyastutining Resi Gotama angsal ganjaran arupa widadari kayangan anama Dèwi Windardi
Saking palakramaning Resi Gotama saha Dèwi Windardi pikantuk 1 putri saha 2 putra kanthi nama Dèwi Anjani, Guwarsa, saha Guwarsi.
Dèwi Windardi asring kasepen amargi garwanipun brahman saengga kathah laku tapa
Lajeng Dèwi Windardi lampah ngiwa kaliyan Bathara Surya
Boten wonten ingkang mangertos babagan lampahan menika, inggih Resi Gotama ugi katiga putranipun
Dèwi Windardi gadhah pusaka Cupumanik Astagina saking paringaning Bathara Surya
Cupu menika gadhah kakuwatan ingkang ageng, menawi dipunbikak dalemipun saged katingal pepethan swargaloka
Wondéné wonten ing tangkebipun saged katingal pasawangan éndah ingkang wonten ing jagad raya
Wonten ing satunggaling dinten nalika Dèwi Windardi taksih ningali kaéndahan wonten ing cupu menika, Dèwi Anjani sumerep saha rèwèl badhe nyambut cupu
Cupu menika dipunbekta Dèwi Anjani lajeng dados rebutan kaliyan saduluripun
Anjani muwun lajeng munjuk dhateng ibunipun, wonéné Guwarsa saha Guwarsi nedah bapanipun amargi boten adil
Tedahan saking putranipun dadosaken Resi Gotama sedhih saha prihatin
Lajeng Resi Gotama tumakèn dhateng Anjani saha Dèwi Windardi
Anjani matur menawi cupu menika angsal saking ibunipun
Ananging Dèwi Windardi namung kèndel
Amargi boten mangsuli pitakenan dadosaken murkaning Resi Gotama, lajeng Dèwi Windardi dipunbendu dados reca
gadhah 1 putri saha 2 putra inggih menika Dèwi Anjani, Guwarsa, saha Guwarsi
Supados adil, Resi Gotama bucal cupu menika kanthi dipunsawat
Sok sintena ingkang manggih cupu kasebut bakal dipun-gadhahi piyambak
Lajeng Anjani, Guwarsa, saha Guwarsi rikat bujeng cupu menika
Cupu menika kapisah dados kalih, bagéan mangkok dhawah dhateng siti lajeng dados telaga kanthi nama Nirmala, wondéné tangkebing cupu dhawah dados telaga Sumala
Sawatara menika, Anjani saha adhi-adhinipun ngira menawi cupu menika dhawah dhateng telaga wonten ing tengah wana
Miturut cariyos, Resi Gotama sampun paring bebendon dhateng telaga menika, sok sintena ingkang angliput raos srakah bab kadonyan bakal dados kera menawi sariranipun nggepok toya telaga
Guwarsa saha Guwarsi nyemplung dhateng telaga lajeng sariranipun dados manungsa kera
Wondéné Anjani namung suryan ugi pasuryanipun dados kathah wulu kados kera
Lajeng sedaya katiganipun manggih Resi Gotama saha nyuwun pangaksama
Anjani dipunakèn laku tapa wonten ing lèpèn, wondéné Guwarsa saha Guwarsi dipunakèn laku tapa wonten Redi saha Wana Sunyapringga
Telaga Madirda wonten ing wewengkon sukuning Redi Lawu, Karanganyar
Menawi badhe tindak dhateng telaga menika, langkung sae migunakaken tetunggangan pribadi amargi boten wonten transportasi umum ingkang liwat
Ewadene marginipun sae, ananging kathah inggah-inggahan saha tedhakan njuleg ingkang kedhah saged lancar nalika liwat
Marginipun inggih boten radi wiyar saengga boten cekap menawi dipunliwati bus ingkang ageng.
Jujuganipun inggih menika liwat margi ageng saking Sala ngantos Kecamatan Karangpandan, lajeng mundhut margi ingkang ngener dhateng Tawangmangu
Salajengipun, ngener dhateng papan pariwisara Candhi Sukuh utawi Candhi Cetha
Menawi sampun liwat bekas gapura Candhi Sukuh, lajeng nikung tengen ngener dhateng papan pariwisata Grojogan Jumog
Lajeng terus lurus miturut margi liwat pasimpangan ngantos dumugi ing patigan ingkang wonten seratan Situs Planggatan
Saking ngriku lajeng saged miturut pitedah ngener dhateng telaga
Telaga Madirda sampun nyegahaken papan-papan ingkang wigati kangge kapénakaning para wisatawan
Menika fasilitas ingkang sampun cumawis wonten ing Telaga Madirda: Telaga Madirda dipunbikak saben dinten saking jam 6 ésuk ngantos jam 5 langkung 30 menit
Reginipun tikèt menawi badhé mlebet dhateng Telaga Madirda inggih menika:
Wit ngantèn Wit ngantèn (Carakan: ꦮꦶꦠ꧀ꦔꦤ꧀ꦠꦺꦤ꧀; basa Indhonésia: "Pohon pengantin") ya iku wit ijèn ing tengah sawah kang ana ing Dalan Siranda Raya, Désa Bancaan, Kalurahan Pulutan, Kacamatan Sidareja, Kutha Salatiga, Propinsi Jawa Tengah
Wit iki kondhang ing Kutha Salatiga amarga asring ditekani déning para mudha lan juru poto, malah uga calon ngantèn kang nindakaké acara poto "pre-wedding"
Paling ora nganti taun 2020, kahanan wit kasebut isih cukup apik
Wit iki ana ing cedhak SMP Al-Azhar 18 Salatiga, prenahé ing Dalan Siranda Raya, Désa Bancaan, Kalurahan Pulutan, Kacamatan Sidareja, Kutha Salatiga
Dalan menyang wit kasebut wis bisa didelok lumantar perabot "Google Maps" lan bisa ditekani kanthi nganggo tunggangan rodha papat utawa loro
Galengan sawah tumuju wit iki saiki wis diowahi dadi dalan beton kang dawané 50 meter saka dalan gedhé lan digawé kreteg kang dawané 70 mèter lan ambané 150 sèntimèter
Lurah Pulutan, Chomsatun, mratélakaké yèn bab kasebut minangka pamrayoga saka warga liwat kadang tumaruna kang nganggo ardana désa kurang luwih Rp 150.000.000,00
Akèh-akèhé bebrayan kang teka mréné kepéngin moto kanthi latar swasana surup lan sawah kang ijo
Miturut bebrayan sakiwa-tengené, uga ana calon ngantèn kang nindakaké acara poto "pre-wedding" ing papan kasebut
Wondéné iku, ora ana kang bisa ngerti wiwitan tuwuhé wit iki
Puryanti, salah siji warga Desa Pulutan, njlèntrèhaké yèn dhisik ing papan iku ana wit loro, nanging sing siji wis suwé ditegor
Wit kasebut tuwuh kanthi pang kang ménggok-ménggok kayata bonsé lan katon thengukan alami
Yèn dideleng saka jinisé, wit kasebut kalebu kulawarga bringin
Wujudé pancèn kayata bonsé, nanging ukurané luwih gedhé
Senajan diarani wit ngantèn, wit kasebut tuwuh ijèn ing tengah sawah lan adoh saka wit-witan liyané
Saliyané dadi papan kanggo njupuk wimban, uga ana gugon tuhon saka wit iki
Miturut masarakat saubengané, wit kasebut minangka salah siji tetenger katresnan
Dicritakaké yèn ana kang dolan mréné karo pasangané, sesambungané bakal langgeng
Nanging, uga ana kang ngandharaké yèn wit kuwi diarani wit ngantèn amarga mapan ing tengah sawah lan asring didadekaké papan poto "pre-wedding".
Curug Pletuk Curug Pletuk ya iku siji wisata grojogan karo sesawangan alam kang éndah lan asri
salah siji kaunggulan Curug Pletuk ana ing grojogane kang dhuwur, banyuné kang bening sarta udara sawatara kang seger
Papan wisata iki ana ing pegunungan Kidul Banjarnegara
Dalan pinuju Curug Pletuk wis arupa aspal, karo sesawangan alas lan kali ing tengen kiwa dalan
Sanadyan mangkono pengunjung diarep-arep tetep ngati-ati amarga jalur pinuju Curug Pletuk cukup bebayani lan ménggak-ménggok
Panggonan Curug Pletuk ana ing alamat Dhukuh Pletuk, Désa Pesangkalan, Kecamatan Pagedhongan, Kabupaten Banjarnegara, Jawa Tengah
Rute menyang Curug Pletuk cukup cedhak karo kutha Banjarnegara, mung udakara 9 km, yaiku kanthi ngarahake kendharaan menyang Jl
Ahmad Yani banjur terus nganti tekan Gathot Subroto
Banjur ngiwa ing Jl
Raya Argasoka, wis ana pandhuan dalan sing bakal ngarahaké sampeyan teka ing Curug Pletuk
Akses dalan ora jembar banget, nanging isih bisa diliwati mobil menyang wilayah parkir
Labuh bikak Curug Pletuk
Labuh bikak curug pletuk saben dina Senèn nganti Minggu wiwit jam 08.00 nganti 16.00 ning akhir pekan jam tutup bisa luwih dawa
Rega tiket mlebu curug pletuk
Tiket mlebu Curug Pletuk rp.14.000,-
Alun-Alun Purwareja Alun-alun purworejo
Alun-alun purworejo beralamat ing jl.proklamasi,purworejo,kecamatan purworejo, kabupaten purworejo, provinsi jawa tengah
rute pinuju alun-alun purworejo bisa diakses dening kendaraan pribadi, utawane embret, amarga lokasine pener ana ing jantung kutha
papan ing sabrang art center purworejo, lan pendopo purworejo sarta duwe jarak mung 3 kilometer saka stasiun sepur
rega tiket mlebu menyang alun-alun purworejo yaiku gratis/ora dipungut ragad
pengunjung diwajibake kanggo njaga kebersihan lan ora ngrusak propeti kang ana
beroperasi saben dina lawase 24 jam, alun-alun purwarejo iki luwih rame dikunjungi bebrayan wektu sore lan wengi dina
fasilitas kang ana ing alun-alun purworejo yaiku : alun-alun purwarejo nyandhang wasesa dadi alun-alun paling gedhe ing jawa tengah karo jembar 62.500 meter pasagi utawa 62,5 hektar
lan dadi alun-alun paling gedhe kang ana ing pulo jawa
sajarah alun-alun purworejo diwangun ing taun 1980 ngiras dadi taun ngadege kabupaten purworejo
dhisik difungsikan dadi papan latian militer, nanging kairing lumakune wayah alun-alun purworejo bertransformasi dadi papan wisata,hiburan lan ruwang kabukak publik
Kebon Indrakila Kebon Raya Indrakila yaiku Tumbuhan Hutan Hujan Dataran Rendah Jawa Tengah
Ing tembé, Kebon Raya iki uga diajab bisa menehi layanan lingkungan kayata konservasi banyu utawa produksi oksigen
Lokasi Kebon Raya Indrakila
Lokasi lan alamat Kebun Raya Indrokilo iku ing Dhusun Tempureja, Désa Kemiri, Kecamatan Majasanga, Kabupaten Boyalali, Jawa Tengah
Rute menyang Kebon Raya Indrakila
Panggonane Kebon Raya Indrokilo iku ana ing tengah kutha, saka Alun-Alun Kidul Boyolali mung butuh udakara 10 menit nganggo mobil
Rutené arep ngalor menyang Jl
Merdeka Timur menyang Jl
Senopati, banjur nyopir menyang Jl
Jatinom – Boyolali ngantos dumugi ing Jl
Fasilitas Kebon Raya Indrakila
Sarana wisata ing kawasan Kebon Raya Boyalali Indrakila kalebu:
Alun-Alun Sragèn Saben laladan nduweni ikon kebanggaan piyambak-piyambak
ana kang arupa tugu, monumen, utawane alun-alun
alun-alun sragen ditepang dadi ikon saka Kabupaten Sragen
Alun-alun iki ana ing ratan utama, saengga masarakat sawatara gampang kanggo mengaksese
Tilik menyang Alun-Alun Sragen bisa dadi solusi kang pener kanggo kowe, menawa kedher pengin ngentekake wayah ing endi
Ana pira-pira bab menarik kang bisa kowe temokake ing Alun-Alun Sragen lan bisa ngrewangi kowe kanggo nguculake penat sadhela
Ing wiwitane Alun-Alun Sragen yaiku siji lapangan tenis karo stastus lahan duwene PT
KAI kang diwenehi jeneng “lapangan sukowati”, amarga papan ing tepi ratan sukowati kang nota bene dalan arteri primer kang nggandengake solo karo surabaya
wataraning taun 70an tepate ing pamarentahan bupati sayid abbas (1975-1980)
Lapangan kasebut diowah dadi Alun-Alun Kabupaten Sragen lan diwenehi jeneng alun-alun “Sasana Langen Putro”, kang nduweni teges “tempat kegemaran anak” ing basa krama jawa
Biyene dadi papan tenis 70an -80an (taman langen putro duwene PJ KAI), trus digantos dadi Alun-Alun Sragen ing wektu kepemimpinan Bupati Sri Nardi, ing taun 80an
Alun-Alun Sragen nduweni loro ciri kas kang mbedakake karo alun-alun liyane, yaiku: 1
Banyu mancur ing alun-alun sragen, ana rong woh banyu mancur kang nduweni ukuran cukup gedhe
banyu mancur kasebut dumunung ing ngareping lawang mlebu
Desain saka banyu mancure cukup menarik saengga nampilake kesan kang seje saka banyu mancur ing racake
Yasan gading gajah ciri kas liyane saka Alun-Alun Sragen yaiku anane yasan kang digawe kaya wangun gading gajah
Gading gajah iki papan ing sisih tengen lan sisih kiwa seratan Sragen
dhewe-dhewe sisih nduweni 5 woh gading gajah
Penempatan saka gading gajah iki digawe berderet
Alun-Alun Sragen duweni : 1
Fasilitas umum Alun-Alun Sragen nyedyakake pira-pira fasilitas umum kaya mushola, kulah, lan area parkir kang cukup jembar
"Spot foto instagramable" kaya alun-alun ing racake, Alun-Alun Sragen uga nyedyakake "spot" foto kang "instagramable"
Yasan karo wangun gading gajah bisa kowe dadekake latar wuri foto kang menarik
Utawa kowe bisa migunakake wit-witan lan tanduran ing kana kanggo dadi latar wuri foto kang ora kalah menarike
Area bersantai Alun-Alun Sragen nyedyakake pira-pira area bersantai
Ana pirang-pirang papan lungguh kang sengaja disedyakake kanggo bersantai
menawa kentengan papan lungguh, kowe ora prelu kuwatir, amarga lokasi ing sawatara yasan gading gajah uga bisa digunakake kanggo bersantai.
Wong adol panganan lan wedhang ing Alun-Alun Sragen ora mangkono akeh ing abendina
nanging, ing Setu Minggu wong adol panganan lan wedhang bisa kowe temokake ing sawatara kana